राहुल के बचाव में आई कांग्रेस, अन्ना को कहा गैरज़िम्मेदार  
समाजसेवी अन्ना हजारे के राहुल गांधी पर साधे निशाने के जवाब में कांग्रेस ने अपनी पूरी टीम मैदान में उतार दी है।
समाजसेवी अन्ना हजारे के राहुल गांधी पर साधे निशाने के जवाब में कांग्रेस ने अपनी पूरी टीम मैदान में उतार दी है।   संसदीय कार्यमंत्री पवन बंसल ने कहा कि अन्ना ने देश के लिए कुछ भी नहीं किया है, वह सिर्फ हिंसा को भड़का रहे हैं। उन्होंने कहा कि अन्ना हज़ारे कोई फ़रिश्ता नहीं हैं। उन्होंने अन्ना के इस दावे को गलत बताया कि कमज़ोर बिल के पीछे राहुल गांधी हैं।  लोकपाल पर बनी स्टैंडिंग कमेटी के मुखिया अभिषेक मनु सिंघवी का कहना है कि टीम अन्ना दूसरों की कोई बात सुनने पर तैयार ही नहीं है। अगर कोई उनकी बातों से सौ फीसदी सहमत नहीं होता तो वे उसके खिलाफ मोर्चा खोलकर निजी तौर पर हमले करते हैं। सिंघवी के मुताबिक ऐसा करना लोकतंत्र के खिलाफ है। टीम अन्ना मानकर चल रही है कि देश में किसी के पास उनका विरोध करने का हक़ नहीं है।